Bernard Brodie

Strategydd milwrol Americanaidd oedd Bernard Brodie (20 Mai 1910 – 24 Tachwedd 1978) a ysgrifennodd sawl gwaith dylanwadol ar strategaeth arfau niwclear Unol Daleithiau America.

Ganwyd yn Chicago, Illinois. Enillodd ei ddoethuriaeth mewn cysylltiadau rhyngwladol o Brifysgol Chicago ym 1940. Gwasanaethodd yn swyddfa'r pennaeth dros ymgyrchoedd llyngesol yn ystod yr Ail Ryfel Byd (1943–45). Wedi'r rhyfel, fe addysgodd gysylltiadau rhyngwladol ym Mhrifysgol Yale. Ymunodd Brodie â'r RAND Corporation ym 1951 yn Santa Monica, Califfornia, ac yno fe weithiodd ar faterion amddiffyn a strategaeth niwclear hyd 1966. Addysgodd yn Adran Gwyddor Gwleidyddiaeth Prifysgol Califfornia, Los Angeles o 1963 i 1977. Bu farw yn Los Angeles ym 1978.

Ymhlith ei weithiau mae The Atomic Bomb and American Security (1945), The Absolute Weapon (1946), Strategy in the Missile Age (1959), Escalation and the Nuclear Option (1966), a From Crossbow to H-Bomb (gyda'i wraig Fawn M. Brodie; 1973).

 Cyfeiriadau 

Categori:Genedigaethau 1910
Categori:Marwolaethau 1978
Categori:Academyddion yr 20fed ganrif o'r Unol Daleithiau
Categori:Academyddion Prifysgol Califfornia, Los Angeles
Categori:Academyddion Prifysgol Yale
Categori:Cyn-fyfyrwyr Prifysgol Chicago
Categori:Damcaniaethwyr milwrol
Categori:Llenorion milwrol o'r Unol Daleithiau
Categori:Pobl a aned yn Chicago
Categori:Pobl fu farw yn Los Angeles
Categori:Ysgolheigion cysylltiadau rhyngwladol
Categori:Ysgolheigion Saesneg o'r Unol Daleithiau